rejauldu/bengali-wikipedia huggingface dataset:
এ জে এনায়েত নুর বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  এ জে এনায়েত নুর ১৯৮৬ সালের তৃতীয় জাতীয় সংসদের মহিলা আসন ২৬ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে,https://www.prowrestlinghistory.com/supercards/usa/wwe/survivor.html#90 যা সার্ভাইভার সিরিজ কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৯০ সালের ২২শে নভেম্বর তারিখে মার্কিন যুক্তরাষ্ট্রের কানেটিকাটের হার্টফোর্ডের হার্টফোর্ড সিভিক সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান, দ্য আল্টিমেট ওয়ারিয়র ও তিতো সান্তানা সার্ভাইভার সিরিজ ম্যাচে টেড ডিবিয়াসি, রিক মার্টেল, দ্য ওয়ারলর্ড, হারকিউলিস ও পল রোমাকে পরাজিত করেছে। অন্যান্য শীর্ষস্থানীয় ম্যাচে, দ্য ভিশনারিস ৪ জনের দলের সার্ভাইভার সিরিজ ম্যাচে দ্য ভাইপার্সকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল   ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।  এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।  ১৯৯০ সালের এই অনুষ্ঠানটি সার্ভাইভার সিরিজ কালানুক্রমিকের চতুর্থ অনুষ্ঠান ছিল, যা ২২শে নভেম্বর তারিখে মার্কিন যুক্তরাষ্ট্রের কানেটিকাটের হার্টফোর্ডের হার্টফোর্ড সিভিক সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৯০ সার্ভাইভার সিরিজ বিষয়শ্রেণী:নভেম্বর ১৯৯০-এ মার্কিন যুক্তরাষ্ট্রে ঘটনা বিষয়শ্রেণী:১৯৯০-এ কানেটিকাট বিষয়শ্রেণী:কানেটিকাটে ঘটনা বিষয়শ্রেণী:হার্টফোর্ড, কানেটিকাটে পেশাদার কুস্তি
কালাগ্নিরুদ্র উপনিষদ্‌ () হল সংস্কৃত ভাষায় রচিত ১০৮টি উপনিষদের অন্যতম। এটি শিবের উপাসক শৈব সম্প্রদায়ের উপনিষদ্‌ এবং কৃষ্ণ যজুর্বেদের সঙ্গে যুক্ত। কালাগ্নিরুদ্র উপনিষদ্‌ ১৪টি শৈব উপনিষদের অন্যতম।  এই উপনিষদে ঋষি সনৎকুমারকে ত্রিপুণ্ড্র বিষয়ে শিবের ধ্বংসাত্মক রূপ কালাগ্নিরুদ্রের উপদেশ কথিত হয়েছে। ত্রিপুণ্ড্র হল পবিত্র ভস্ম দ্বারা কপালে অঙ্কিত তিনটি আনুভূমিক রেখাযুক্ত তিলক। শৈবরা এই তিলক ধারণ করেন। এখানে ত্রিপুণ্ড্রের মাহাত্ম্য বর্ণনা করে শরীরের বিভিন্ন অংশে নির্দিষ্ট মন্ত্র পাঠ করে ও অনুষ্ঠানের মাধ্যমে কীভাবে বিভূতি বা পবিত্র ভস্ম দ্বারা ত্রিপুণ্ড্র অঙ্কণ করতে হয়, তার পদ্ধতি বর্ণিত হয়েছে।  ক্লস ক্লোসটারমায়ার ভস্মজাবালা উপনিষদ্‌, রুদ্রাক্ষজাবালা উপনিষদ্‌, বৃহজ্জাবালা উপনিষদ্‌ ও অক্ষমালিকা উপনিষদের সঙ্গে কালাগ্নিরুদ্র উপনিষদ্‌কে শৈব উপনিষদের তালিকাভুক্ত করেছেন। উক্ত সব কটি উপনিষদেই শৈব অনুষ্ঠানগুলির মাহাত্ম্য কীর্তিত হয়েছে। বিষয়বস্তু প্রথাগত মঙ্গলাচরণের পর ঋষি সনৎকুমার কালাগ্নিরুদ্রকে ত্রিপুণ্ড্রধারণ-সংক্রান্ত বিষয়গুলি ব্যাখ্যা করতে বলেন এবং জিজ্ঞাসা করেন ত্রিপুণ্ড্রের জাগতিক কারণে ব্যবহার, প্রস্তুতপ্রণালী, ত্রিপুণ্ড্রধারণের স্থান এবং তার মাহাত্ম্য কি।  কালাগ্নিরুদ্র সনৎকুমারকে বলেন ‘সদ্যোজাতম্‌...’ ইত্যাদি পঞ্চব্রহ্ম স্তোত্র (তৈত্তিরীয় আরণ্যক থেকে) পাঠ করে ভস্ম সংগ্রহ করতে হবে। তারপর ‘অগ্নিরিতি ভস্ম’ মন্ত্র (অথর্বশীর্ষ উপনিষদ্‌ থেকে) পাঠ করে তা উৎসর্গ করতে হবে। এই মন্ত্রে ভস্মকে পঞ্চভূতের সমতুল্য ঘোষণা করা হয়েছে। তারপর ভস্মকে ‘মনস্‌ তোকে...’ স্তোত্র (ঋগ্বেদ থেকে) পাঠ করে জলের সঙ্গে মেশাতে হবে। এরপর মহামৃত্যুঞ্জয় মন্ত্র পাঠ করে ভস্ম মাথায়, কপালে, বুকে ও বাহুতে তিনটি আনুভূমিক রেখায় ধারণ করতে হবে। ‘ত্র্যয়ায়ুষা’, ‘ত্র্যম্বক’ ও ‘ত্রিশক্তি’ স্তবগুলি পাঠ করতে হবে। মাথার ত্রিপুণ্ড্রক কপালে একটি ভ্রু থেকে আরেকটি ভ্রুর মধ্যে আঁকতে হবে। এটি শম্ভুর (শিব) ব্রত নামে পরিচিত এবং মোক্ষদাতা।  তিনটি রেখা একাধিক তয়ীর প্রতীক: যজ্ঞাগ্নি, ওঙ্কারের অক্ষরসমূহ, গুণ, ভুবন, আত্মা, শক্তি, বেদ, সোমরস উৎপাদনের সময়, শিবের একটি রূপ। প্রথম রেখাটি ‘গার্হ্যপত্য’ বা গৃহস্থের যজ্ঞাগ্নি, ওঙ্কারের অ, রজোগুণ, পৃথিবী, বহিরাত্মা, ক্রিয়া, ঋগ্বেদ, সোম-উৎপাদক প্রভাত ও মহেশ্বরের প্রতীক। দ্বিতীয় রেখাটি ‘দক্ষিণাগ্নি’ বা চিতাগ্নি, ওঙ্কারের উ, সত্ত্বগুণ, আকাশ, অন্তরাত্মা, ইচ্ছাশক্তি, যজুর্বেদ, সোম-উৎপাদক দ্বিপ্রহর ও সদাশিবের প্রতীক। তৃতীয় রেখাটি ‘অভাবনীয়’ বা হোমাগ্নি, ওঙ্কারের ম, তমোগুণ, স্বর্গ, পরমাত্মা, জ্ঞান, সামবেদ, সোম-উৎপাদক সন্ধ্যা ও শিবের প্রতীক।  কালাগ্নিরুদ্র ত্রিপুণ্ড্রকের মাহাত্ম্য বর্ণনা করতে গিয়ে বলেন, যিনি চার চতুরাশ্রমে এই চিহ্ন ধারণ করবেন তিনি সকল পাপ থেকে মুক্ত হবেন, সকল দেবতা পূজার ফল ভোগ করবেন, সকল তীর্থস্থানের ফল ভোগ করবেন, অনন্তকাল শ্রীরুদ্রচমকম পাঠের ফল ভোগ করবেন এবং সকল দেবতার সমতুল্য হবেন। তিনি সুখী জীবনযাপনের পর মৃত্যুর পর শিবের সঙ্গে মিলিত হবেন এবং জন্মান্তর থেকে মুক্ত হবেন। শেষে বলা হয়েছে এই উপনিষদ্‌ পাঠের ফলও একই।  তথ্যসূত্র  বহিঃসংযোগ  Kalagni Rudra Upanishad in Sanskrit  বিষয়শ্রেণী:উপনিষদ্‌ বিষয়শ্রেণী:হিন্দু ধর্মগ্রন্থ
"ফিদাই" () ফিলিস্তিনের জাতীয় সঙ্গীত।  নাম  ফিদাই ( বহুবচন:  ফিদাʾইইয়ুন্‌  বা  ফিদাʾইয়িন্‌ , প্রায়শই ফেদায়িন বা ফেদাইন হিসাবে লেখা হয়) শব্দটির অর্থ "উৎসর্গ" বা "যে নিজেকে উৎসর্গ করে" (ফিদাʾইয়িন্‌ এর একটি আক্ষরিক অনুবাদ হতে পারে "শহিদ")। ফিলিস্তিনি ফেদায়িনরা হলো ফিলিস্তিনি জনগণের মধ্য থেকে আসা স্বাধীনতাকামী যোদ্ধা বা গেরিলা। বেশিরভাগ ফিলিস্তিনিরাই ফেদায়ীনদের "মুক্তিযোদ্ধা" বলে মনে করেন।  ইতিহাস সঙ্গীতটি ১৯৯৬ সালে ফিলিস্তিন মুক্তি সংস্থা (পিএলও) কর্তৃক জাতীয় সঙ্গীত হিসেবে গৃহীত হয়েছিল, ১৯৮৮ সালের ফিলিস্তিনের স্বাধীনতার ঘোষণার ৩১ নং অনুচ্ছেদের অধীনে "মাওতিনি"-কে প্রতিস্থাপন করে। গানটির গীতিকার সাঈদ আল মুজায়েন ওরফে ফাতা আল থাওরা ("বিপ্লবের বালক") এবং সুরকার মিশরীয় ওস্তাদ আলী ইসমাইল। এটি "ফিলিস্তিনি মুক্তির সঙ্গীত" হিসেবে পরিচিত ছিল।   গানের কথা ও অনুবাদ  আরবিবাংলা প্রতিলিপিআধ্বব প্রতিবর্ণীঅনুবাদফিদাʾই ফিদাʾই ফিদাʾই ইয়া ʾআর্‌দি ইয়া ʾআর্‌দ্‌ ল্‌-জুদুদ্‌ ফিদাʾই ফিদাʾই ফিদাʾই ইয়া শাʿবি ইয়া শাʿবা ল্‌-খুলুদ্‌  ফিদাʾই ফিদাʾই ফিদাʾই ইয়া ʾআর্‌দি ইয়া ʾআর্‌দ্‌ ল্‌-জুদুদ্‌ ফিদাʾই ফিদাʾই ফিদাʾই ইয়া শাʿবি ইয়া শাʿবা ল্‌-খুলুদ্‌  ১ বি-ʿআয্‌মি ওয়া-নারি ওয়া-বুর্‌কানি থারি ওয়াʾআশ্‌ওয়াকি দাম্‌মি লি-ʾআর্‌দি ওয়া-দারি 𝄆 সাʿআদ্‌তু ল্‌-জিবালা ওয়া-খুদ্‌তু ন্‌-নিদালা কাহার্‌তু ল্‌-মুহালা ʿআবার্‌তু ল্‌-হুদুদ্‌ 𝄇  ২ বি-ʿআয্‌মি র্‌-রিইয়াহি ওয়া-নারি স্‌-সিলাহি ওয়া-ʾইস্‌রারি শাʿবি বি-ʾআর্‌দি ল্‌-কিফাহি 𝄆 ফিলাস্‌তিনু দারি ওয়া-দার্‌বু ন্‌তিসারি ফিলাস্‌তিনু থারি ওয়া-ʾআর্‌দু স্‌-সুমুদ্‌ 𝄇  ৩ বি-হাক্‌কি ল্‌-কাসাম্‌ তাহ্‌তা যিল্‌লি ল্‌-ʿআলাম্‌ বি-ʾআর্‌দি ওয়া-শাʿবি ওয়া-নারি ল্‌-ʾআলাম্‌ 𝄆 সা-ʾআহ্‌ইয়া ফিদাʾই ওয়া-ʾআম্‌দি ফিদাʾই ওয়া-ʾআক্‌দি ফিদাʾই ʾইলা ʾআন্‌ তাʿউদ্‌ 𝄇  𝄆  𝄇যোদ্ধা, যোদ্ধা, যোদ্ধা, হে আমার ভূমি, পূর্বপুরুষের ভূমি যোদ্ধা, যোদ্ধা, যোদ্ধা, হে আমার জনগণ, অনন্তকালের জনগণ  যোদ্ধা, যোদ্ধা, যোদ্ধা, হে আমার ভূমি, পূর্বপুরুষের ভূমি যোদ্ধা, যোদ্ধা, যোদ্ধা, হে আমার জনগণ, অনন্তকালের জনগণ  ১ আমার সংকল্প, আমার আগুন ও আমার প্রতিহিংসার আগ্নেয়গিরি সঙ্গে নিয়ে আমার ভূমি ও আমার বাড়ির জন্য আমার রক্তের তীব্র আকাঙ্খা সঙ্গে নিয়ে 𝄆 আমি পাহাড়ে আরোহণ করেছে ও যুদ্ধ করেছি আমি অসম্ভবকে জয় করেছি, এবং সীমান্ত অতিক্রম করেছি   ২ বাতাসের সংকল্প ও অস্ত্রের আগুন এবং সংগ্রামের ভূমিতে আমার জাতির সংকল্প 𝄆 ফিলিস্তিন আমার বাড়ি, এবং আমার বিজয়ের পথ ফিলিস্তিন আমার প্রতিহিংসা এবং প্রতিরোধের ভূমি 𝄇  ৩ পতাকার ছায়াতলে শপথ আমার দেশ ও জাতি, এবং আগুনের যন্ত্রণার শপথ 𝄆 আমি যোদ্ধা হয়ে বাঁচব, আমি যোদ্ধা হয়ে থাকব, আমি যোদ্ধা হয়ে মরব - যতদিন না আমার দেশ পুনরুদ্ধার হয় 𝄇  𝄆  𝄇  টীকা   তথ্যসূত্র    বহিঃসংযোগ   মোফা ফিলিস্তিন  Himnuszok - জাতীয় সংঙ্গীত একটি কণ্ঠ্য সংস্করণ, "Himnusz" ওয়েবসাইট  ফিলিস্তিন: ফিদাই – তথ্য ও গানের কথাসহ ফিলিস্তিনের জাতীয় সঙ্গীতের অডিও  বিষয়শ্রেণী:জাতীয় সঙ্গীত বিষয়শ্রেণী:এশীয় জাতীয় সঙ্গীত বিষয়শ্রেণী:ফিলিস্তিনের জাতীয় প্রতীক
ভান্ডারিয়া পৌরসভা বাংলাদেশের পিরোজপুর জেলার অন্তর্গত ভান্ডারিয়া উপজেলার একটি নগরভিত্তিক স্থানীয় সরকার সংস্থা। ২০১৫ সালে এই পৌরসভাটি প্রতিষ্ঠিত হয়। এটি একটি "ক" শ্রেনীর পৌরসভা। নবগঠিত এ পৌরসভাটি পিরোজপুর জেলার চতুর্থ ও বরিশাল বিভাগের ২৬ তম পৌরসভা।   ইতিহাস  ২০১৫ সালের ১৪ সেপ্টেম্বর মন্ত্রিসভার প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর একটি সভায় ভান্ডারিয়াকে পৌরসভা করার সিদ্ধান্ত নেওয়া হয়।  ২২ সেপ্টেম্বর প্রজ্ঞাপন জারি করে ভান্ডারিয়াকে পৌরসভা ঘোষণা করা হয়।  উপজেলার ভান্ডারিয়া সদর ইউনিয়নের লক্ষিপুরা, ভান্ডারিয়া, কানুয়া, গাজীপুর এবং নদমুলা ইউনিয়নের দক্ষিণ শিয়ালকাঠীর একটি অংশ নিয়ে পৌরসভার সীমানা নির্ধারন করা হয়।    প্রশাসনিক অবকাঠামো  ভান্ডারিয়া পৌরসভার আয়তন ২,৯৪৪ একর।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যা  ২০১১ সালের আদমশুমারি অনুসারে, ভান্ডারিয়া পৌরসভা এলাকার জনসংখ্যা ৫১,২৩৩ জন।   উল্লেখযোগ্য স্থান ও স্থাপনা   হরিনপালা রিভারভিউ ইকো পার্ক   আরও দেখুন   ভান্ডারিয়া উপজেলা  পিরোজপুর জেলা  বরিশাল বিভাগ  বাংলাদেশের পৌরসভাসমূহের তালিকা  তথ্যসূত্র   বহিঃসংযোগ   বিষয়শ্রেণী:পিরোজপুর জেলার পৌরসভা
জেমস গার্থ মার্শাল (২০ ফেব্রুয়ারি ১৮০২ - ২২ অক্টোবর ১৮৭৩) ছিলেন একজন ইংরেজ লিবারেল পার্টির রাজনীতিবিদ, লিডসের সংসদ সদস্য (১৮৪৭-১৮৫২)।  তিনি ছিলেন ধনী শিল্পপতি জন মার্শালের তৃতীয় পুত্র, যিনি শণ সুতা কাটার ক্ষেত্রে গুরুত্বপূর্ণ উদ্ভাবন প্রবর্তন করেছিলেন এবং পশ্চিম ইয়র্কশায়ারের লিডসে বিখ্যাত মার্শালস মিল এবং টেম্পল ওয়ার্কস নির্মাণ করেছিলেন। তার বড় ভাই উইলিয়াম বেভারলি , কার্লাইল  এবং পূর্ব কাম্বারল্যান্ড  থেকে এমপি ছিলেন এবং তার পরবর্তী বড় ভাই জন, লিডসের প্রাক্তন এমপি ছিলেন। চতুর্থ ভাই হেনরি কাউপার ১৮৪২-১৮৪৩ সালে লিডসের মেয়র ছিলেন।  জুলিয়া অ্যান এলিয়ট নামে এক বোন ছিলেন একজন স্তোত্র রচয়িতা।  মার্শাল ১৮৩৫ সালে নট পরিবারের কাছ থেকে কামব্রিয়ার কনিস্টনের কাছে মঙ্ক কনিস্টন এস্টেট কিনে নেন। পরবর্তীতে তিনি তিনটি বিদ্যমান ছোট টার্নকে বর্তমান জলাশয়ে একত্রিত করার জন্য একটি বাঁধ নির্মাণ করে টার্ন হাউসের বিখ্যাত ভূদৃশ্য তৈরি করেন, একই সাথে ইয়েউডেলের তার করাতকলকে জলবিদ্যুৎ সরবরাহ করেন। পরে বিট্রিক্স পটার এই সম্পত্তিটি কিনে নেন এবং শেষ পর্যন্ত ন্যাশনাল ট্রাস্টের কাছে হস্তান্তর করেন।  ১৮৬০-৬১ সালে তিনি ইয়র্কশায়ারের হাই শেরিফ হিসেবে দায়িত্ব পালন করেন।   কর্ম       তথ্যসূত্র    বহিঃসংযোগ     Archival material at   বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:লিডসের রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:১৮৭৩-এ মৃত্যু বিষয়শ্রেণী:১৮০২-এ জন্ম
বলাগড় বন্দর বা বলাগড় টার্মিনাল হল পশ্চিমবঙ্গের একটি প্রস্তাবিত নদী বন্দর। এই বন্দরটি কলকাতা বন্দর কর্তৃপক্ষ নির্মাণ করবে ভাগীরথী-হুগলী নদী পশ্চিম পাড়ে হুগলী জেলার বলাগড়ে। নির্মাণের আনুমানিক খরচ ধরা হয়েছে ₹৩০০ কোটি টাকা। শ্যামাপ্রসাদ মুখার্জী বন্দর কর্তৃপক্ষের তথ্যমতে, বন্দর বা বার্জ টার্মিনাল নির্মাণ জন্য দরপত্র ২০২১ সালের শেষের দিকে দরপত্রের আহ্বান করা হবে।  অবস্থান  বলাগড় বন্দর সমুদ্র সমতল থেকে ১৫ মিটার উচ্চতায় এবং ২৩.১২ ডিগ্রী উত্তর ও ৮৮.৪৬ ডিগ্রী পূর্বে অবস্থিত। এই বন্দর হুগলী জেলার চুঁচুড়া মহকুমায় অবস্থিত। বন্দরটি ভাগীরথী-হুগলী নদীর পশ্চিম তীরে গড়ে উঠবে। এটি কলকাতা বন্দরের খিদিরপুর ডক থেকে নদী বা জলপথে ৯০ কিলোমিটার দূরে এবং বঙ্গোপসাগর থেকে নদী পথে ২৫০ কিলোমিটার অভ্যন্তরে অবস্থিত।  ইতিহাস  অতীত সময় থেকেই নদী বন্দর ও নৌপরিবহনের কেন্দ্র হিসাবে বলাগড়ের পরিচিত রয়েছে। বলাগড় প্রাচীন বাংলায় এবং বর্তমান পশ্চিমবঙ্গে নৌকা নির্মাণ শিল্পের প্রধান কেন্দ্র। বর্তমান সময়ে বড় বড় জাহাজের মাধ্যমে পণ্য পরিবহন এবং সড়ক ও রেল পথে পণ্য পরিবহনের কারণে বলাগড় নৌপরিবহনের ক্ষেত্র থেকে অবলুপ্ত হয়েছিল। তবে নতুন করে বলাগড় বন্দর বা টার্মিনাল নির্মাণের প্রস্তাব বলাগড়ের অতীত ইতিহাসকে আরও সমৃদ্ধি করবে।   উদ্দেশ্য কলকাতা বন্দরে পণ্য পরিবহন প্রতিবছর ৯%-১০% হারে বৃদ্ধি পাছে। অপর দিকে নাব্যতা সমস্যার জেরে কলকাতা বন্দরে পণ্যবাহী জাহাজ চলাচল বরাবরই অসুবিধার মুখে পড়ে এবং কলকাতা বা হলদিয়ায় গড়ে ২০-২৫ হাজার টনের বেশি পণ্যবাহী জাহাজ আসতে পারে না। যে কারণে বন্দর এলাকার বাইরে জেটি বা টার্মিনাল গড়ে দানবীয় জাহাজ সাগরে এনে, সেখান থেকে বার্জে করে পণ্য খালাসের নীতি নিয়েছেন কর্তৃপক্ষ।  বলাগড়ে নতুন টার্মিনাল বা বন্দর তৈরির সিদ্ধান্তও তা ভেবেই। এর হাত ধরে কলকাতা বন্দরে বার্জের আনাগোনা আরও বাড়বে। ঠিক যে ভাবে হলদিয়ায় লক গেটের সমস্যা যুঝতে বন্দরের বাইরে তৈরি হচ্ছে নতুন জেটি।  নদীপথে পণ্য পরিবহনের সুবিধা বাড়াতে হুগলী জেলার বলাগড়ে একটি ছোট টার্মিনাল ও তাকে ঘিরে শিল্পাঞ্চল গড়ার পরিকল্পনা করেছে কলকাতা বন্দর কর্তৃপক্ষ (কেপিটি)। এর ফলে কলকাতা বন্দর বা হলদিয়া বন্দর থেকে সড়কপথে পণ্য পরিবহনের জট অনেকটা কমবে এবং বলাগড় থেকে উত্তর ভারতে দ্রুত পণ্য পরিবহন করা যাবে।  নদীপথে পরিবহনে জোর দিতে হুগলির বলাগড়ে কেপিটি-র হাতে থাকা ৩০০ একর জমিতে টার্মিনালটি গড়া হবে।  হলদিয়া থেকে এলাহাবাদ পর্যন্ত জাতীয় জলপথ ১ প্রকল্পে ছ’টি বড় টার্মিনাল বা নদীবন্দর নির্মাণের কথা, যার মধ্যে রয়েছে হলদিয়া বহুমুখী টার্মিনাল ও সাহেবগঞ্জ নদী বন্দর নির্মাণের কাজ চলছে এবং  বারাণসী বন্দর পণ্য পরিবহন শুরু করেছে। সে ক্ষেত্রে বলাগড়ে ছোট টার্মিনাল বা বন্দর গড়া হলে নদীপথে পণ্য পরিবহনে বাড়তি সুবিধা হবে। হলদিয়া বন্দর বা কলকাতা বন্দরে পণ্য খালাসের পরে তা সড়ক বা রেল পথে পাঠাতে বাড়তি সময় লাগে। পরিবর্তে কলকাতা বন্দর বা হলদিয়া বন্দর থেকে বার্জে করে সোজা নদীপথে বলাগড়ের ছোট নদী বন্দর বা টার্মিনালে তা পাঠানো যাবে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের বন্দর বিষয়শ্রেণী:নদী বন্দর
ভিক্টোরিয়া এলিজাবেথ ক্রোফোর্ড (জন্ম: জুন ৩০, ১৯৮৬) হলেন একজন মার্কিন মডেল, অভিনেত্রী এবং পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এলিশিয়া ফক্স নামে কুস্তি করেন। তিনি বর্তমানে সবচেয়ে বেশি দিন টানা ডাব্লিউডাব্লিউইর সাথে সংযুক্ত থাকা নারী কুস্তিগির। তিনি ২০০৬ সাল হতে ডাব্লিউডাব্লিউইর সাথে সংযুক্ত এবং ২০০৮ সাল হতে টানা প্রধান রোস্টারে কুস্তি করে যাচ্ছেন।  ক্রোফোর্ড ২০০৮ সালে জুনে স্ম্যাকডাউনে অভিষেক করেন, তখন তিনি এলিশিয়া ফক্স নামে একজন বিবাহের পরিকল্পনাকারী চরিত্রে কুস্তি করেন। নভেম্বরে, তিনি ইসিডাব্লিউতে স্থানান্তরিত হন এবং সেখানে ডিজে গ্যাব্রিয়েলের ম্যানেজারের ভূমিকা পালন করেন। এর পরের বছরে তিনি ডাব্লিউডাব্লিউই ডিভাস চ্যাম্পিয়নশিপের জন্য চ্যালেঞ্জ করা শুরু করেন, যেটি তিনি ২০১০ সালে জুনে জয়লাভ করেন এবং সেটিতে প্রায় ২ মাস রাজত্ব করেন। তিনি ডাব্লিউডাব্লিউইর ইতিহাসে প্রথম এবং একমাত্র আফ্রিকান আমেরিকান নারী হিসেবে ডাব্লিউডাব্লিউই ডিভাস চ্যাম্পিয়ন হন।  ২০১৪ সালে অক্টোবর হতে, তিনি ই! এর রিয়ালিটি টিভি শো টোটাল ডিভাসের প্রধান চরিত্রসমূহে উপস্থিত হওয়া শুরু করেন।   তথ্যসূত্র    বহিঃসংযোগ            বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:মার্কিন নারী পেশাদার কুস্তিগির বিষয়শ্রেণী:ফ্লোরিডার পেশাদার কুস্তিগির বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:আফ্রিকান-মার্কিন পেশাদার কুস্তিগির বিষয়শ্রেণী:২১শ শতাব্দীর আফ্রিকান-মার্কিন নারী ক্রীড়াবিদ বিষয়শ্রেণী:২১শ শতাব্দীর নারী পেশাদার কুস্তিগির
টঙ্গপাং ওজেকম নাগাল্যান্ডের একজন স্বতন্ত্র রাজনীতিবিদ। তিনি ২০১৮ সালে নাগাল্যান্ড বিধানসভা নির্বাচনে আঞ্জিতিয়ংপাং আসন থেকে স্বতন্ত্র প্রার্থী হিসাবে নির্বাচিত হয়েছিলেন। তিনি ২০১৮ থেকে চতুর্থ নীফিউ রিও মন্ত্রকে গণপূর্ত বিভাগের মন্ত্রী ছিলেন। Senior politician Neiphiu Rio back as Nagaland CMNeiphiu Rio, a man born to ruleMyneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতের স্বতন্ত্র রাজনীতিবিদ বিষয়শ্রেণী:নাগাল্যান্ড আইনসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি)
থাম্ব|  মিসিসিপি নদী (ইংরেজি Mississippi River) মার্কিন যুক্তরাষ্ট্রের দ্বিতীয় দীর্ঘতম নদী। এর নামকরণ করা হয়েছে অজিবওয়ে শব্দ মিসি-জিবি হতে যার অর্থ "মহা নদী"। এই নদীটিতে যুক্তরাষ্ট্রের দীর্ঘতম নদী মিজুরি পতিত হয়েছে।  দুইটি নদীর দৈর্ঘ্য এক সাথে হিসাব করলে মিসিসিপি-মিজুরি উত্তর আমেরিকার দীর্ঘতম নদী (দৈর্ঘ্য ৬,২৭০ কিমি (৩,৯০০ মাইল) এবং বিশ্বের চতুর্থ দীর্ঘতম নদী। মিসিসিপির প্রধান শাখা নদী হল ওহাইও নদী।   তথ্যসূত্র   বিষয়শ্রেণী:মিসিসিপি নদী বিষয়শ্রেণী:মিসিসিপি নদীর জলবিভাজিকা বিষয়শ্রেণী:মার্কিন ঐতিহ্যবাহী নদী বিষয়শ্রেণী:আর্কানসাসের সীমানা বিষয়শ্রেণী:ইলিনয়ের সীমানা বিষয়শ্রেণী:আইওয়ার সীমানা বিষয়শ্রেণী:কেন্টাকি সীমানা বিষয়শ্রেণী:লুইজিয়ানার সীমানা বিষয়শ্রেণী:মিনেসোটার সীমানা বিষয়শ্রেণী:মিসিসিপির সীমানা বিষয়শ্রেণী:মিসৌরির সীমানা বিষয়শ্রেণী:টেনেসীর সীমানা বিষয়শ্রেণী:উইসকনসিনের সীমানা বিষয়শ্রেণী:আর্কানসাসের নদী বিষয়শ্রেণী:ইলিনয়ের নদী বিষয়শ্রেণী:আইওয়ার নদী বিষয়শ্রেণী:কেন্টাকির নদী বিষয়শ্রেণী:লুইজিয়ানার নদী বিষয়শ্রেণী:মিনেসোটার নদী বিষয়শ্রেণী:মিসিসিপির নদী বিষয়শ্রেণী:মিসৌরির নদী বিষয়শ্রেণী:টেনেসির নদী বিষয়শ্রেণী:উইসকনসিনের নদী
দিলীপ বলবন্ত বেঙ্গসরকার (বিকল্প প্রতিবর্ণীকরণ: দিলীপ ভেংসরকার; , ; জন্ম: ৬ এপ্রিল, ১৯৫৬) মহারাষ্ট্রের রাজাপুরে জন্মগ্রহণকারী বিখ্যাত এবং সাবেক ভারতীয় ক্রিকেটার ও ক্রিকেট প্রশাসক। ১৯৭০ ও ১৯৮০-এর দশকে ভারত ক্রিকেট দলের ব্যাটিং চালিকাশক্তির অন্যতম সদস্য ছিলেন তিনি। ‘কর্নেল’ ডাকনামে পরিচিত দিলীপ বেঙ্গসরকার রঞ্জি ট্রফিতে বোম্বের প্রতিনিধিত্ব করেছেন।  ঘরোয়া প্রথম-শ্রেণীর ভারতীয় ক্রিকেটে মুম্বই এবং ইংরেজ ক্রিকেটে স্টাফোর্ডশায়ারের পক্ষে খেলেছেন তিনি। দলে তিনি মূলতঃ ডানহাতে ব্যাটিংয়ে পারদর্শী ছিলেন। এছাড়াও, ডানহাতে মিডিয়াম বোলিং করতে পারতেন।   খেলোয়াড়ী জীবন  ১৯৭৫-৭৬ মৌসুমে অকল্যান্ডে অনুষ্ঠিত টেস্টে স্বাগতিক নিউজিল্যান্ডের বিপক্ষে তার আন্তর্জাতিক ক্রিকেটে অভিষেক ঘটে। ঐ টেস্টে উদ্বোধনী ব্যাটসম্যান হিসেবে মাঠে নামেন। খেলায় ভারত জয়লাভ করলেও তিনি তেমন সফলতা পাননি। ১৯৭৯ সালে সফরকারী পাকিস্তান দলের বিপক্ষে স্মরণীয় ইনিংস উপহার দেন তিনি। দিল্লির ফিরোজ শাহ কোটলায় অনুষ্ঠিত ২য় টেস্টের চূড়ান্ত দিনে জয়ের জন্য ৩৯০ রানের লক্ষ্যমাত্রায় তার অবদান ছিল অপরাজিত ১৪৬* রান। ঐ টেস্টটি নাটকীয়ভাবে ড্রয়ে পরিণত হয়।  ১৯৮৬ সালে লর্ডসে সেঞ্চুরি করেন। এরফলে তিনি উপর্যুপরি তিন টেস্টে সেঞ্চুরির সন্ধান পান। ইংল্যান্ডের বিপক্ষে অনুষ্ঠিত ঐ সিরিজে ভারত দল জয় পায় ও তিনি ম্যান অব দ্য সিরিজের পুরস্কার পান।   ক্রিকেট বিশ্বকাপ  ১৯৮৩ সালের ক্রিকেট বিশ্বকাপে শিরোপা বিজয়ী ভারতীয় দলে ভূমিকা রাখেন। ১৯৮৫ থেকে ১৯৮৭ সালের মধ্যে রানের ফুলঝুড়ি প্রবাহিত হয় তার ব্যাটে। ঐ সময় কুপার্স ও লাইব্র্যান্ড রেটিংয়ে তিনি সেরা ব্যাটসম্যান ছিলেন।  ১৯৮৭ সালের ক্রিকেট বিশ্বকাপের পর কপিল দেবের কাছ থেকে অধিনায়কত্ব লাভ করেন। অধিনায়ক হিসেবে দুটি সেঞ্চুরি করে যাত্রা শুরু করলেও তার সময়কালে দলের অবস্থান নড়বড়ে ছিল। ১৯৮৯-এর শুরুতে ওয়েস্ট ইন্ডিজ সফরে দলের মারাত্মক বিপর্যয় ঘটে। এরপর তাকে অধিনায়কত্ব থেকে পদত্যাগ করতে হয়।   সম্মাননা  ১৯৮১ সালে মাঠে দূর্দান্ত ক্রীড়াশৈলী উপস্থাপনার জন্য অর্জুন পুরস্কার লাভ করেন। এরপর ১৯৮৭ সালে পদ্মশ্রী সম্মানে ভূষিত হন তিনি। একই সালে উইজডেন কর্তৃক বর্ষসেরা ক্রিকেটার মনোনীত হন।   তথ্যসূত্র    আরও দেখুন   কৃষ্ণমাচারী শ্রীকান্ত  উইজডেন বর্ষসেরা ক্রিকেটার  ক্রিকেট বিশ্বকাপের পাঁচ-উইকেট প্রাপ্তির তালিকা   বহিঃসংযোগ        ডেকানহেরাল্ড.কমে দিলীপ বেঙ্গসরকারের প্রতিবেদন   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:ইন্ডিয়ান ইউনিভার্সিটিজের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের টেস্ট ক্রিকেট অধিনায়ক বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেট অধিনায়ক বিষয়শ্রেণী:ভারতীয় ক্রিকেট প্রশাসক বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:মুম্বইয়ের ক্রিকেটার বিষয়শ্রেণী:স্টাফোর্ডশায়ারের ক্রিকেটার বিষয়শ্রেণী:অর্জুন পুরস্কার প্রাপক বিষয়শ্রেণী:পদ্মশ্রী প্রাপক বিষয়শ্রেণী:মারাঠি ব্যক্তি বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:মহারাষ্ট্র থেকে আগত ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:মুম্বই থেকে আগত ক্রিকেটার
কোন পতিতাবৃত্তি নয় আন্তর্জাতিক দিবস হল পতিতাবৃত্তি অনুশীলনের বিরোধিতা করার জন্য একটি সচেতনতা দিবস।  ২০০২ সালে প্রথম পালন করা হয়, ইভেন্টটি প্রতি বছর ৫ই অক্টোবরে অনুষ্ঠিত হয়।   ইতিহাস  দিবসটি প্রথম ২০০২ সালে পালিত হয় ক্যালিফোর্নিয়ার সান ফ্রান্সিসকো বে এরিয়ায়,  এবং মেলবোর্ন, ভিক্টোরিয়াতে এর স্বীকৃতি দেওয়ার জন্য ইভেন্ট অনুষ্ঠিত হয়েছিল।    তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:নাগরিক সচেতনতা দিবস বিষয়শ্রেণী:যৌনকর্মীদের অধিকার বিষয়শ্রেণী:মানব পাচার বিষয়শ্রেণী:আমূল সংস্কারবাদী নারীবাদ বিষয়শ্রেণী:২০০২-এ প্রতিষ্ঠিত পুনরাবৃত্ত ঘটনা
আছবল গার্ডেন, "রাজপুত্রদের স্থান", ভারতের অনন্তনাগ জেলার আছাবল শহরে কাশ্মীর উপত্যকার দক্ষিণ-পূর্ব প্রান্তে অবস্থিত একটি ছোট মুঘল উদ্যান । হিমালয় পর্বতমালার নিকটে অবস্থিত Achabal Gardens.  Archnet.org. Retrieved 2012-01-17.   পটভূমি  এটি প্রায় ১৬২০ খ্রিস্টাব্দে মুঘল সাম্রাজ্যের সম্রাট জাহাঙ্গীরের স্ত্রী নূর জাহান দ্বারা নির্মিত হয়েছিল " সকলের মধ্যে সবচেয়ে বড় বাগান প্রেমী" । গুলব সিংহ এটিকে ছোট আকারে পুনর্নির্মাণ করেছিলেন ।বর্তমানে এটি একটি সরকারী উদ্যান।  বাগানের একটি প্রধান বৈশিষ্ট্য হ'ল একটি জলপ্রপাত যা জলাশয়ে প্রবেশ করেছে। Achabal Gardens. GardenVisit. 2008. Retrieved 2012-01-17.  এই জায়গাটি তার বসন্তের জন্যও খ্যাত, যা কাশ্মীরের সেরা এবং এটি ব্রিংঘি নদীতে পুনরায় আবির্ভূত হয়েছে । মনে করা হয়, যার ব্রাং পরগনার ওয়ানি ডিভালগাম গ্রামের এক পাহাড়ের নীচে হঠাৎ একটি বড় ফিশারের মধ্য দিয়ে জলরাশি হঠাৎ অদৃশ্য হয়ে যায়। কথিত আছে যে এটি পরীক্ষা করার জন্য, ওয়ানি ডিভালগামের যেখানে এই জল অদৃশ্য হয়ে যায় সেখানে প্রচুর পরিমাণে তূষ ফেলা হয়েছিল এবং সেই তুষ আছাল বসন্ত থেকে বেরিয়ে এসেছিল। নিম্ন স্পারের পাদদেশের নিকটবর্তী স্থানে বসন্তের জল প্রবাহিত হয় যা ডিওডার গাছের সাথে ঘনভাবে আবৃত থাকে ।এক জায়গায় এটি একটি তির্যক ফাটল থেকে বেরিয়ে আসে যে সম্পূর্ণ ব্যক্তির দেহের আকৃতির ।এটি প্রায় ১৮ ইঞ্চি উঁচুতে একটি আকার তৈরি করে এবং ব্যাস প্রায় এক ফুট। Koul, Pandit Anand: Archaeological Remains in Kashmir page 94. Mercantile press, 1935.   ছবি    তথ্যসূত্র    আরও পড়া    ব্রুকস, জন (1987)। জান্নাতের উদ্যান: মহান ইসলামী উদ্যানগুলির ইতিহাস ও নকশা। লন্ডন: ওয়েইডেনফেল্ড ও নিকলসন।  ক্রো, সিলভিয়া; হিউড, এস।; জেলিকো, এস .; প্যাটারসন, জি। (1972)। মোগল ভারতের উদ্যান। লন্ডন: টেমস এবং হাডসন।  পেট্রুসিওলি, অ্যাটিলিও। "কাশ্মীরে উদ্যান এবং ধর্মীয় টোগোগ্রাফি"। পরিবেশ বান্ধব নকশা. 1-2 (1991): 64-73।   বহিঃসংযোগ    আছাবল উদ্যান  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কাশ্মীরের উদ্যান বিষয়শ্রেণী:কাশ্মীর বিষয়শ্রেণী:১৬২০-এর দশকে ভারতে প্রতিষ্ঠিত বিষয়শ্রেণী:অনন্তনাগ জেলার দর্শনীয় স্থান
ধনভাণ্ডার ঢিবি  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি ষষ্ঠীতলা ধাপ থেকে ২০০ মিটার দক্ষিণ পশ্চিমে গোনরাই বিলের দক্ষিণ পাড়ে কাছাকাছি স্থানে অবস্থিত ধনভাণ্ডার ঢিবি।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৭, ISBN 984- 70112-0112-0  বিবরণ ধনভাণ্ডার ঢিবির দৈর্ঘ্য ৪৫ মিটার, প্রস্থ ৩০ মিটার ও উচ্চতা প্রায় ৯ মিটার। এই ঢিবির প্রাচীন ইট ও ইমারত তৈরির অন্যান্য দ্রব্য দিয়ে পরিপূর্ণ। স্থানীয় লোকদের বিশ্বাস এখানে এক সময় চাঁদ সওদাগরের ধনভান্ডার ছিল। এর প্রকৃত পরিচয় পাওয়া যাবে ইমারতের উৎখনন করলে।  আরও দেখুন  বাংলাদেশের প্রত্নতাত্ত্বিক স্থানের তালিকা  রবীন্দ্র কাচারী বাড়ি  সীতাকোট বিহার  নবরত্ন মন্দির  চিত্রশালা  তথ্যসূত্র  বিষয়শ্রেণী:বগুড়া জেলার দর্শনীয় স্থান বিষয়শ্রেণী:শিবগঞ্জ উপজেলা, বগুড়া বিষয়শ্রেণী:বগুড়া জেলার প্রত্নতাত্ত্বিক স্থাপনা